**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės tarybos 2016 m. sausio 28 d. sprendimo nr. b1-11 „dėl molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ pakeitimo**

2018 m. sausio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo ir mokslo ministro 2017 m. gruodžio 22 d. įsakymu Nr. V-1088 „Dėl švietimo ir mokslo ministro 2016 m. sausio 5 d. įsakymo Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašą, patvirtintą Molėtų rajono savivaldybės tarybos 2016 m. sausio 28 d. sprendimu Nr. B1-11 „Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“:

1. Pakeisti 5 punktą ir jį išdėstyti taip:

„5. NVŠ lėšos skiriamos vaiko, dalyvaujančio NVŠ programoje, ugdymo procesui ir tiesiogiai su juo susijusioms išlaidoms finansuoti.“

2. Papildyti 91 punktu:

„91. Paskirstant lėšas prioritetai teikiami:

91.1. NVŠ programoms, vykdomoms kaimo vietovėse;

91.2. NVŠ programų kryptims, kurios nėra įgyvendinamos savivaldybės neformaliojo vaikų švietimo ir formalųjį švietimą papildančio ugdymo mokyklose.“

3. Pakeisti 11 punktą ir jį išdėstyti taip:

„11. Jeigu pagal Aprašo 7 ir 8 punktų nuostatas apskaičiuota lėšų suma visiems švietimo teikėjams bus didesnė, nei iš viso iš valstybės biudžeto ir/arba Europos Sąjungos finansinės paramos ir bendrojo finansavimo lėšų gauta NVŠ lėšų suma, tai:

11.1. mokiniui, lankančiam NVŠ programą, skiriama lėšų suma gali būti mažinama iki 10 eurų per mėnesį;

11.2. mokiniui, lankančiam NVŠ programas pagal Aprašo 91 punkte numatytus prioritetus, lėšų suma skiriama pagal 11.1. punktą gali būti padidinta iki 20 proc.“

4. Pakeisti 12 punktą ir jį išdėstyti taip:

„12. Tuo atveju, kai pagal Aprašo 7 ir 8 punktų nuostatas apskaičiuota lėšų suma visiems švietimo teikėjams bus mažesnė, nei iš viso iš valstybės biudžeto ir/arba Europos Sąjungos finansinės paramos ir bendrojo finansavimo lėšų gauta NVŠ lėšų suma, tai mokiniams ugdyti pagal NVŠ programas gali būti skiriama iki 20 eurų per mėnesį.“

5. Pripažinti netusiu galios 13 punktą.

6. Pakeisti 14 punktą ir jį išdėstyti taip:

„14. Lėšų negalima naudoti:

 14.1. pramoginių ir poilsinių renginių išlaidoms apmokėti;

 14.2. NVŠ programoms, kai NVŠ teikėjas yra mokykla, teikianti bendrąjį ugdymą, finansuoti;

 14.3. formalųjį švietimą papildančio ugdymo programoms finansuoti;

 14.4. patalpų remonto, rekonstrukcijos ir statybos išlaidoms padengti ir ilgalaikiam turtui įsigyti;

 14.5. NVŠ programos vykdytojo įsiskolinimams padengti.“

7. Pakeisti 15.2 papunktį ir jį išdėstyti taip:

„15.2. registruoti Švietimo ir mokslo institucijų registre (toliau – ŠMIR). Registravimo tvarka pateikta adresu www.smir.smm.lt , ŠMIR techninio darbo organizavimo tvarkos aprašas (byla – SMIR\_tvarkos\_aprasas\_20150720.pdf);“

8. Pakeisti 16.3 papunktį ir jį išdėstyti taip:

„16.3. turi kreiptis į savivaldybės Švietimo ir mokslo institucijų registro  (toliau- ŠMIR) tvarkytoją ir, vadovaudamiesi 15.2 papunktyje nurodyta tvarka, užpildyti laisvojo mokytojo duomenų registravimo kortelę.“

9. Papildyti 221 punktu:

„221. Maksimalų vaikų skaičių NVŠ programos įgyvendinimo grupėje nustato Savivaldybės administracijos direktorius.“

10. Pakeisti 31 punktą ir jį išdėstyti taip:

„31. NVŠ teikėjas sudaro dalyvavimo NVŠ programoje sutartis su vaikų tėvais (globėjais, rūpintojais) (nuo 14 iki 18 metų - su mokiniais, turinčiais vieno iš tėvų (rūpintojų) raštišką sutikimą), per 3 darbo dienas registruoja vaikus Mokinių registre, pažymi finansavimo požymį ir pateikia Savivaldybės administracijos Kultūros ir švietimo skyriui programoje dalyvaujančių vaikų skaičių, vardinį sąrašą. Savivaldybės administracija turi teisę prašyti NVŠ teikėjo pateikti daugiau informacijos apie NVŠ programose dalyvaujančius vaikus.“

11. Pakeisti 34 punktą ir jį išdėstyti taip:

„34. NVŠ programos teikėjas sudaro su Savivaldybe lėšų naudojimo sutartį (5 priedas).“

12. Papildyti 5 priedu.

13. Pripažinti netekusiais galios 36 ir 41 punktus.

14. Pripažinti netekusiu galios 1 priedą.

Savivaldybės meras